कांग्रेस और बसपा दोनों के कार्यक्रम एक ही समय शुरू होंगे। दोनों कार्यक्रम स्थलों के बीच एक हवाईपट्टी है। बसपा ने अपने सारे लाउडस्पीकरों के रुख राहुल के रैली स्थल की तरफ कर दिए हैं। जोश में युवा कांग्रेसी नारे लगा रहे हैं-‘बाबा तेरा मिशन अधूरा, राहुल गांधी करेंगे पूरा।’ ऐसे गर्म माहौल में जिला प्रशासन को तय करना है कि बसपा के समारोह में राहुल को बाबा साहेब की प्रतिमा पर माल्यार्पण की इजाजत दी जाए या नहीं।